###### bölmə 1

ŞİFAHİ XALQ ƏDƏBİYYATINDAN NÜMUNƏLƏR
II
ÖYRƏNDİKLƏRİNİZİ YOXLAYIN
1. Yazdığınız sualları və cavablarını müzakirə edin.
2. Çıxışlara münasibət bildirin.
III
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Əfsanənin məzmununu yığcam nağıl etməyə hazırlaşın.
2. Çıxışlara münasibət bildirin.
IV
ARAŞDIRMA • TƏHLİL
1. Kiçik qruplarda iş
I qrup:
Əsərin mövzusunu müəyyənləşdirin, əfsanə janrında olduğunu nümunələrlə əsaslandırın.
Tövsiyə. Bilirsiniz ki, əsərin mövzusunu müəyyənləşdirərkən ilk növbədə onda nədən danışıldığını, əsas hadisəni aydınlaşdırmaq vacibdir. Bu əfsanədə vətən məhəbbəti, onu göz bəbəyi kim qorumağın müqəddəs borc olduğu ön plana çəkilib. Bu deyilənlərdən çıxış edib əfsanənin mövzusunu müəyyənləşdirməyə çalışın. Əsərdən əfsanə janrına məxsus xüsusiyyətləri aydınlaşdırıb nümunələrlə izah edin.
II qrup:
Əsərdəki obrazları səciyyələndirin.
Tövsiyə. Obrazların xarakterindəki, davranış və əməllərindəki başlıca cəhətləri aydınlaşdırmağa çalışın. Fikirlərinizi əsərdən seçdiyiniz nümunələrlə əsaslandırın.
III qrup:
Bədii təsvir və ifadə vasitələrinin əsərdə hansı dəyişikliyə səbəb olduğunu aydınlaşdırın. Sizə məlum olan cədvəllərdən istifadə edin.
Tövsiyə. Bilirsiniz ki, bədii təsvir və ifadə vasitələri əsərdəki fikirlərin daha təsirli olmasına, oxucuda müxtəlif hisslərin yaranmasına, əsərin maraqla oxunmasına səbəb olur. Tapşırığın üzərində işləyərkən bu deyilənlərə diqqət yetirin.
●