TƏTBİQ • ÜMUMİLƏŞDİRMƏ
Seyid Əzim Şirvani
(1835-1888)
Onun yaradıcılığı çox zəngindir. Burda nələr yoxdur? Saf məhəbbətin tərənnümünə həsr olunmuş şeirlər, elmə, təhsilə çağırışın, öyüd-nəsihətin əks olunduğu əsərlər, dövrün eyiblərinin tənqidinə həsr edilmiş satiralar... Müxtəlif yaşda olan oxucular bu zəngin irsdən yüz ildən çoxdur ki, faydalanırlar...
Xeyrulla Məmmədov
QAZ VƏ DURNA
Yadasalma • Oxuduğunuz təmsillərdən yadınızda qalan hansı nəsihətləri xatırlada bilərsiniz?
I
I
OXU • ANLAMA

#### 1. Mətni oxuyun.

#### 2. İlkin təəssüratınızı bölüşün.

#### 3. Şeirin məzmununa aid üçdən az olmayaraq sual və onlara cavab hazırlayın. Bunun üçün dərinləşdirilmiş oxu məqsədilə mətni nəzərdən keçirin.

●
Bir göl içrə üzürdü bir yekə Qaz,
Özünə fəxr edib uzatdı boğaz.
Dedi: “Mən bir əcibə cür quşam,
Üç hünər var məndə, xeyli xoşam.
Uçaram göydə, həm suda üzərəm,
Quru yerdə boyun çəkib gəzərəm.
Bəs mənəm quşların şahənşahi”.
Durna oldu bu nəqlin agahi,
Dedi: “Axmaqlığında yoxdur şəkk,
Qamətindir diraz, əqlin gödək.
Göydə tərlantək uçmağın varmı?
Ya maral kimi qaçmağın varmı?