LÜĞƏT

#### H

Hayqırmaq – qışqırmaq, bağırmaq, hay salmaq
Həmlə – burada: hamilə
Hikmət – 1. müdrik söz, dərin fikir, dərin məna, müdriklik, dərinlik; 2.
anlaşılmaz şey, gizli səbəb, sirr, müəmma
Hilal – təzə çıxmış, bir-iki günlük ay, aypara
Hövzə – 1. böyük süni sututar; dəryaça; 2. qolları ilə birlikdə çayın
əhatə etdiyi sahə, dənizə, gölə yapışıq ərazi

#### X

Xəzəl – payız fəslində ağaclardan tökülən quru (saralmış) yarpaqlar
Xəzri – Abşeron yarımadasında şimaldan əsən şiddətli külək
Xonça – şirniyyat, meyvə və s. yeməli və ya başqa hədiyyələr
qoyulmuş bəzəkli tabaq və s.

#### İ

İftixar – fəxr, fəxr etmə
İlxı – at sürüsü
İraq – uzaq, uzaqda
İstiqlal – müstəqillik, istiqlaliyyət; siyasi azadlıq, başqalarından asılı
olmayıb özbaşına yaşama

#### K

Kabus – qarabasma, kölgə, qorxulu, dəhşətli yuxu, xəstə təxəyyüllü
adamın gözünə görünən şey, xəyalən təsəvvürə gələn surət
Kaftar – 1. səhra və yarımsəhra yerlərdə yaşayan və başlıca olaraq leş
yeməklə keçinən yırtıcı məməli heyvan; 2. qoca, çirkin, idbar adam
haqqında (bəzən “qoca” sözü ilə söyüş mənasında)
Karvan – 1. bir-birinin ardınca sıra ilə hərəkət edən yüklü heyvan
(əsasən, dəvə) dəstəsi (qatarı); qafilə; 2. məc. toplu halında bir-birinin
ardınca, sıra ilə hərəkət edən şeylər haqqında
Kəhkəşan – gecələr göy üzündə ağ yol şəklində görünən ulduzlar
topası; hacılar yolu, süd yolu
Kərə – burada: dəfə