II
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Hekayədən seçdiyiniz parçanı yaradıcı nağıl etməyə hazırlaşın.
2. Çıxışlara münasibət bildirin.
3. Mənasını yeni aydınlaşdırdığınız sözləri cümlələrdə işlədib yazın.
Cümlələrin öyrəndiyiniz mətnə aid olmasına çalışın.
III
DƏRS
I
ARAŞDIRMA • TƏHLİL
1. Əsərin mövzusunu müəyyənləşdirməyə çalışın. Tövsiyələrə diqqət edin:

1. hadisələrin daha çox harada baş verdiyini xatırlayın;
2. ayrı-ayrı epizodlarda nədən danışıldığını, onları birləşdirən fikirləri yada salın;
3. hadisələrin əsasında hansı obrazın dayandığına diqqət edin.

2. Muradı necə səciyyələndirərsiniz? Tövsiyələri nəzərə alın:

1. müəllimlərlə davranışı;
2. şagird yoldaşları ilə davranışı;
3. müxtəlif vəziyyətlərdə hiss, həyəcan və düşüncələri.

3. Nihadın xarakterindəki başlıca cəhətlər hansılardır? Aşağıdakı tövsiyələri nəzərə almaqla fikrinizi açıqlayın:

1. sinif yoldaşları ilə davranışı;
2. fərqli vəziyyətlərdə nitqi və davranışı;
3. Murada münasibəti;
4. Muradın kədərli taleyinin ona təsiri.

4. Məryəm obrazını necə səciyyələndirərsiniz? Tövsiyələrə diqqət edin:

1. övladına münasibəti;
2. narahat, nigaran yaşamasının səbəbi;
3. xarici görünüşünün sizdə yaratdığı təəssürat, portreti.

5. Sizcə, Könül müəllimin xarakterindəki başlıca xüsusiyyətlər hansılardır? Tövsiyələri nəzərə alın:

1. şagirdlərlə davranışı;
2. Murada münasibəti;
3. fərqli vəziyyətlərdə nitqi – danışığı.

●