###### bölmə 5

TƏBİƏTİN GÖZƏLLİYİ, TƏBİƏTƏ QAYĞI
5. Sizcə, müəllif əsərdə oxuculara hansı əsas fikri, ideyanı çatdırmağı məqsəd seçmişdir? Cədvəldəki fikirlərə münasibət bildirin. Düşündüyünüz fərqli variantı əsaslandırın.

#### Əsərin
əsas
ideyası
hansıdır?

İnsan təbiəti, heyvan və quşlar aləmini sevməli,
onların qayğısına qalmalıdır.
İnsanla təbiət bir-birini tamamlayır, onların bir-birinə
ehtiyacı var.
İnsanın təbiətə amansız münasibəti ağır nəticələr verir,
onu sevmək və qorumaq hamı üçün vacibdir.
Nə üçün belə
düşünürsünüz?
Sizin
variantınız
II
İFADƏLİ OXUYA HAZIRLAŞIN
1. Hekayədən seçilmiş aşağıdakı parçanın ifadəli oxusuna hazırlaşın.
Mətndə əksini tapmış fikir artıq sizə məlumdur. Deməli, oxuda hansı vəzifəni həyata keçirəcəyinizi müstəqil müəyyənləşdirə bilərsiniz. Cümlələrin daxilində, cümlələrarası fasilələrin yerini, səsinizin yüksəlib-alçaldığı məqamları, məntiqi vurğulu sözləri müəyyənləşdirib şərti işarələrlə göstərin. Unutmayın ki, oxuduğunuz parçanın məzmunundan asılı olaraq səsinizdə fərqli çalarlar: sevinc, kədər, fərəh və s. duyulacaq. Bunlar isə mətnin kənarında qeyd olunmalıdır.
İfadəli oxunacaq mətn

İndi o, pul sahibinin halına acıyırdı, düşünürdü ki, kim bilir, bəlkə, kədər içində haradasa pulunu axtarır, ya baş sındırır ki, görəsən, harada düşüb qaldı... Birdən fikrindən keçirdi ki, eh, başımı niyə ağrıdım... hardan bilim kimin puludur?.. Verərəm atama, mənə velosiped alar, qalanını da nəyə xərcləyir, xərcləsin…

Bir az yüngülləşdi. Amma həyətlərinə çatanda yenə fikirləri qarışdı.Tərəddüd içərisində evə girdi. Pulu anasına göstərməyib çantasına qoydu. Həyətə çıxdı, oradan da bağçalarının dərinliyinə çəkildi. Həmişə oturduğu, ağacların sıx olduğu yerə çatanda dayandı. İndiyə kimi heç vaxt keçirmədiyi hisslər qəlbini bürümüşdü. Özü-özündən baş açmırdı, alaşıq-dolaşıq fikirlər onu sanki qovurdu, dayanmağa, sakit düşünməyə qoymurdu...

Səsin aldığı çalarlar
2. İfalara münasibət bildirin.
●