Viktor Hüqo
(1802-1885)
O, ömrü boyu insan hüquqlarının böyük müdafiəçisi olub. Əsərlərindəki insan obrazlarını unutmaq mümkün deyildir. Onların hər birinin öz dünyası var. Bu dünyada sevinc və fərəh az, qəm-kədər isə çoxdur...
Bu görkəmli sənətkarın yaradıcılığında insana dərin məhəbbət ifadə edilib.
İsmayıl Şıxlı
KOZETTA
(ixtisarla)
Yadasalma • Uşaqların çətin, əzab-əziyyətli həyatından danışılan əsərlərlə tanışsınızmı? Belə əsərlər sizdə hansı hisslər yaradıb?
I
DƏRS
I
OXU • ANLAMA

#### 1. Mətni oxuyun.

#### 2. Təəssüratınızı bölüşərkən aşağıdakı sualları nəzərə alın.

- Əsər sizi maraqlandırdımı? Nə üçün?
- Sizə daha çox təsir edən epizod hansı oldu? Səbəbini izah edin.
- Əsərin sizdə yaratdığı ovqatı izah edə bilərsinizmi?

#### 3. İkinci sütundakı suallara cavab hazırlayın. Dərinləşdirilmiş oxu məqsədilə mətni yenidən mütaliə edin.

●

Paris yaxınlığında Monfermeyl kəndindəki sadə bir meyxananı Tenardye adlı birisi arvadı ilə birlikdə saxlayırdı. Bir bahar axşamı Tenardyenin meyxanasının qabağında bir araba dayanmışdı. Bu arabanın oxunun altından yarımdairə şəklində bir zəncir sallanırdı. Bu zəncirin üstündə iki balaca qız oturmuşdu. Qızların əynində çox yaxşı, hətta qəşəng paltarlar vardı.

Meyxananın qapısı qabağında yaraşıqsız bir arvad oturmuşdu. Bu, qızların anası idi. Ana uşaqları yelləndirir və saxta bir səslə nəğmə oxuyurdu. Kimsə ona yaxınlaşdı və birdən lap qulağının dibində bu sözləri dedi:

– Xanım, nə yaxşı uşaqlarınız var!

- Əsərdə təsvir
  edilənlərin harada baş
  verdiyini deyə
  bilərsinizmi?
- Meyxananın sahibəsi
  haqqında ilkin
  təəssüratınız nə oldu?
  Nə üçün?