– Ağlınızı başınıza yığın. Siz məni öldürsəniz də, yenə də qaçmaq üçün yol tapa bilməyəcəksiniz. Hiyləgər quşa inanmayın.

Rizə balıqlar dedilər:

– Sən bu sözləri canını qurtarmaq üçün söyləyirsən. Sən bizim həyatımızı düşünmürsən.

Balaca Qara Balıq dedi:

– Diqqətlə qulaq asın. Mən Saqqa quşunun qarnındakı ölü balıqların içində özümü ölmüşlüyə vuracağam. Ondan sonra baxaq görək balıqudan sizi azad edəcəkmi? Əgər mənim sözlərimi dinləməsəniz, bu xəncərlə hamınızı öldürəcəyəm. Sonra da quşun qarnını söküb gedəcəyəm.

Balaca Qara Balıq xəncərini çıxarıb onların gözləri önünə tutdu. Rizə balıqlar çarəsiz qalaraq Balaca Qara Balığın təklifini qəbul etdilər. Yalandan bir-biri ilə dalaşmağa başladılar. Balaca Qara Balıq özünü ölülüyə vurub uzandıqda onlar yuxarı qalxdılar:

– Saqqa quşu, – dedilər, – füzul Balaca Qara Balığı öldürdük.

Saqqa quşu gülərək dedi:

– Çox yaxşı iş gördünüz. Gördüyünüz bu işin əvəzinə sizin hamınızı diri-diri udacağam.

Rizə balıqlar göz açmamış Saqqa quşu onları uddu. Balaca Qara Balıq cəld xəncəri çəkib möhkəm zərbə ilə quşun kisəsini yırtdı və deşikdən çıxıb qaçdı.

Saqqa quşu aldığı zərbənin ağrısından fəryad qopardı, başını suya salıb Balaca Qara Balığı yenidən tutmaq istədi, ancaq gücü çatmadı, suya bataraq öldü.

Günorta idi. Artıq nə dağ görünürdü, nə dərə. Çay axıb geniş bir düzənlikdən keçirdi. Balaca Qara Balıq suyun çoxluğundan heyrətlənir, ləzzət alırdı. Birdən ayılıb gördü ki, suyun dibi görünmür. Nə qədər çabaladısa, suyun dibini görə bilmədi. Burnunda mirvari dişləri olan uzun bir heyvanın ildırım sürəti ilə ona hücum etdiyini gördü. Tez suyun üzünə qalxdı. Bir az sonra yenidən dənizin dibini görmək üçün suyun dərinliyinə daldı.

Yolun yarısında minlərlə balıq sürüsünə rast gəldi. Onların birindən soruşdu:

– Qardaş, qəribəm, uzaqlardan gəlirəm. Bura haradır?

Balıq dedi:

– Bütün çaylar və arxlar bura tökülür.

Başqa bir balıq isə dedi:

– Nə zaman istəsən, bizim dəstəmizə qoşula bilərsən.

Dənizə çatdığı üçün sevinən Balaca Qara Balıq dedi:

– İzin versəniz, dənizi seyr edib sonra sizə qoşularam.

Balıqlardan biri dedi:

- Rizə balıqların taleyi
  necə oldu?
- Dəniz Balaca Balığı
  necə qarşılayır? Onu
  ilk heyrətləndirən nə
  olur?
- Balıq sürüsünə
  qoşulmayan, dənizdə
  üzməkdən zövq alan
  Balaca Balıq nə
  barədə düşünür?
  Onun “Əsas odur ki,
  mənim həyatım və ya
  ölümüm başqalarının
  həyatına necə təsir
  göstərəcək” fikrini
  necə başa düşdünüz?
- Balıqudanın çənginə
  keçən Balaca Balıq
  hansı hiyləyə əl atır?
- İkinci dəfə tutulan və
  Balıqudanın qarnında
  özünə gələn Balaca
  Balıq hansı qərara
  gəlir?
- O, Rizə balığı hansı
  yolla xilas edir?
- “Bütün balıqları
  təhlükədən qurtarmaq
  istəyən” Balaca Balıq
  Balıqudanla necə
  rəftar edir?