Kətan – saplağından toxunmaya yarar lif, toxumlarından isə yağ əldə
edilən ot-bitki
Kompozisiya – ədəbiyyat və incəsənət əsərlərinin quruluşu və onların
hissələri arasında qarşılıqlı əlaqə; burada: musiqi əsəri // müəyyən
quruluşu, vəhdəti olan rəssamlıq əsəri
Köftguyi-bihudə – mənasız söhbət
Köklənmək – musiqi alətlərində: səslərin lazımi tona salınması,
simlərin bir-birinə uyğunlaşdırılması; məc. sazlanmaq, saz hala
gətirilmək; bir yerdə kök salmaq; iri-iri tikilmək
Krujeva – paltarı bəzəmək üçün şəbəkəli tor toxuma
Kürə – Yer kürəsi, üzərində sakin olduğumuz planet; dəmiri
qızdırmaq üçün körüklə odu közərdilən dəmirçi ocağı; palçıqdan,
gildən və ya dəmirdən düzəldilən kiçik ocaq

#### Q

Qamət – boy, boy-buxun, qədd
Qaramat – burada: dərd, qəm, qüssə
Qədəm – 1. addım; 2. ayaq
Qəflət – 1. qafillik, xəbərsizlik; 2. cəhalət, avamlıq; 3. diqqətsizlik,
qeydsizlik, huşsuzluq, səhlənkarlıq
Qəliz – 1. qatı (duru olmayan); 2. anlaşılması çətin olan, anlaşılmaz,
çox mürəkkəb; 3. kəsif, sıx; 4. tünd, kəskin (qəliz qoxu)
Qərib – 1. yad yerdə olan, qürbətdə yaşayan, özgə yerli, gəlmə;
2. yad, özgə, tanış olmayan
Qımıldanmaq – yerində hərəkət etmək, yavaşca tərpənmək
Qırım – görkəm, təhər-töhür, görünüş, hal, əhval, tövr
Qırmanc – kirişdən, dəridən, ipdən və s. düzəldilmiş uzun dəstəli
qamçı; şallaq, tatarı
Qibləgah – 1. namaz qılarkən müsəlmanların üzlərini çevirdikləri
tərəf; 2. keçmişdə padşahlara verilən ünvanlardan biri
Qoşqar – Azərbaycanda dağ
Qovaq – 1. söyüd fəsiləsindən müxtəlif növləri olan qollu-budaqlı
ağac; 2. heyvan tüklərinin arasında olan kəpək, qabıq
Qulun – körpə at balası
Qürur – 1. iftixar, mənlik hissi, təmkin; 2. təkəbbür, məğrurluq,
lovğalıq, özünü yuxarı tutma

#### L

Lombard – daşınar əmlakı və ya başqa bir şeyi girov kimi qəbul edib
borc pul verən kredit müəssisəsi