Eyvaz Zeynallı
(1950)
“Qarabağ mövzusu yaradıcılığımın ana xəttini təşkil edir. Talan edilən yurdumuz, qaçqın həyatı yaşayan qarabağlıların taleyi məni həmişə düşündürüb. Gördüklərimi, hiss və düşüncələrimi “Qarabağ hekayələri” kitabımda əks etdirməyə çalışmışam”.
TƏNHA NAR AĞACI
Yadasalma • Qarabağ müharibəsinə aid oxuduğunuz bir əsəri və onun sizə daha çox təsir edən epizodunu yada salın.
I
DƏRS
I
OXU • ANLAMA

#### 1. Mətni oxuyun.

#### 2. Təəssüratınızı aşağıdakı sualların əsasında bölüşün.

- Əsər sizə maraqlı gəldimi? Nə üçün?
- Ondakı təsvirlərdən hansını anlamaq sizin üçün çətin oldu?
- Obrazlar haqqında sizdə hansı təəssürat yarandı?

#### 3. İkinci sütundakı suallara cavab hazırlayın. Dərinləşdirilmiş oxu məqsədilə mətni yenidən mütaliə edin.

●

İl quraqlıq gəlmişdi; dağların başını örtən nazik qar örpək Novruz bayramından bir neçə gün keçmiş əriyib torpağa hopmuşdu. Yaz aylarında daşqını, selləri ilə ad çıxaran kiçik dağ çaylarının səsi öz içində boğulmuşdu. Yazın leysan yağışları yoxa çəkilmişdi. Günəşin şüaları torpağı qovurduqca təzəcə baş qaldıran cücərtilər susuzluqdan can verirdi. Kiçik meyvələri budağında quruyan ağaclar yarpaqları xəzələ döndükcə sanki yasa batırdı. Havaların belə keçməsi insanların əhvalını əməlli-başlı korlayırdı. Tez-tez rayonlara, yer-yurdlarından qaçqın düşmüş qohumlarına baş çəkməyə gedən İlqar bu mənzərələri seyr etdikcə darılır, qaşqabağı açılmırdı. “Nə qədər quraqlıq keçsə də, cənnətdir indi bizim yerlər... həsrət qalmışıq yurdumuzun gözəlliklərinə” – xəyalından dönə-dönə keçirir, köksünü ötürürdü...

- Quraqlığın təbiətə,
  insanlara təsiri necə
  təsvir edilmişdir? O
  sizdə hansı təəssürat
  yaratdı?
- “Yaz aylarında daşqını,
  selləri ilə ad çıxaran
  kiçik dağ çaylarının
  səsi öz içində
  boğulmuşdu”
  cümləsindəki fikri
  necə başa düşdünüz?