###### bölmə 3

YURD SEVGİSİ, QƏHRƏMANLIQ SƏHİFƏLƏRİ
II
DƏRS
I
OXU • ANLAMA
1. Mətni oxuyun.
2. Təəssüratınızı bölüşərkən aşağıdakı sualları nəzərə alın.

1. Əsərin davamı maraqlı oldumu? Nə üçün?
2. Düşmənlə bağlı təsəvvürünüz zənginləşdimi?
3. Obrazlar haqqında təəssüratınıza yeni nə əlavə olundu?

3. İkinci sütundakı suallara cavab hazırlayın. Ehtiyac duysanız, dərinləşdirilmiş oxu məqsədilə mətnə nəzər salın.
●

Hekayənin davamı

Avqustun ortaları idi. Səksəkəli günlər bir-birini əvəz edirdi. Hər gecə posta gedən atam cümə axşamı evdə qalmışdı, heç özündə deyildi, elə bil nəsə itirmişdi. Səhər tezdən həyətdə gəzir, sevə-sevə saldığı bağçanı, əkdiyi meyvə ağaclarını diqqətlə nəzərdən keçirirdi...

Axşamayaxın atam məni qonaq otağına çağırdı, əlini kürəyimdə, saçlarımda gəzdirdi, aram-aram danışmağa başladı:

– Anandan, bacından muğayat ol. Mən sənə inanıram, bilirəm ki, ağıllısan, həm də axı böyük kişi olmusan...

Bunlar onun mənə dediyi son sözlər idi...

Həmin gecə şiddətli atışma oldu. Kənddə bütün gecəni bir nəfər də gözlərini yummadı. Rayon mərkəzindən polislər gələnə qədər kəndimiz düşmənin qarşısında dağ kimi dayandı, onlar postlarımıza yaxın düşə bilmədilər. Kömək gələndən sonra düşmən hücumu dayandırdı.

Hava işıqlaşmamış postdan yaralıların və ölənlərin olması barədə xəbərlər gəlməyə başladı. Hamımız çarəsiziydik, nə edəcəyimizi bilmir, doqqazlardan, yollardan yığışmırdıq.

İlk gətirilən yaralı çiyninə çalın-çarpaz sarğı qoyulmuş qonşumuz Əkbər əmiydi. Çox qan itirdiyi üçün rəngi ağappaq olmuşdu. Onun pıçıltı ilə: “Heyif Mürsəl müəllimdən”, – sözlərini eşidən qadınlar şivən qopartdılar...

Bütün kəndlərdən atamın dəfninə gələnlər vardı. Amma onların heç biri mənə atasızlığımı unutdura bilmirdi. Yeganə təsəllim onunla birlikdə dolaşdığım, hər daşında, ağacında atamın söz sığalı qalan yerlər idi...

Bir neçə gündən sonra – avqustun 23-də qaçqın həyatımız başladı. Çox acı çəkdik, amma bir gün də doğma kəndimizi unutmadım. Cənab polkovnik, Vətənin obaş-bubaşı olmaz, amma bu yerlərin hər dağı, daşı mənə tanışdır, bütün giriş-çıxışları tanıyıram, çünki elə bir yer

- Atası İlqara nəyi
  tövsiyə etdi? Sizcə, ata
  buna nə üçün ehtiyac
  duyur?
- Kəndin adamları
  düşmən hücumunun
  qarşısını necə aldılar?
- Mürsəl müəllimin
  ölümü necə
  qarşılandı?
- İlqarın komandiri
  olduğu taqım
  təlimlərdə necə iştirak
  edirdi?
- İlqar Əhmədlinin
  qərargah rəisi ilə
  görüşü necə bitdi?