– Bəs necə? Özünüz fikirləşin, görün yaşadığınız su haradan axıb gəlir və sudan kənarda nələr var?

– Sudan qıraqda da yer olar? Biz indiyə qədər sudan başqa heç yeri görməmişik. Ha, ha, ha! Sən dəli olubsan, nədir?!

Balaca Qara Balığı da gülmək tutdu. Fikirləşdi ki, çömçəquyruqları başa salmadan çıxıb getsin. Sonra belə qərara gəldi ki, onların anaları ilə də bir-iki kəlmə danışsın.

– Ananız haradadır?

SÖZLƏR
TANIŞ-
DIRMI?

- çillə
- filosof
- biçarə
- səda
- etina
- qəflət
- çömçəquyruq
- məsxərə

II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Balaca Qara Balıq anasını və digər balıqları sevmədiyi üçün yaşadığı yeri tərk edir.
2. O, səyahəti sevdiyi üçün yaşadığı məkandan gedir.
3. Balaca Balığı sevən, başa düşən yox idi.
4. Balaca Balığın fikirləri, arzuları Ana Balığa nağıl kimi görünürdü.
5. Qonşu İri Balıq Ana Balığa ağıllı məsləhətlər verir.

2. Fikirlərdən biri səhvdir.

1. Balaca Qara Balıq fərəhsiz, təkrarlanan günlərdən və qapalı həyatdan cana doyub.
2. O, yeni, maraqlı, coşqun, azad bir həyat arzulayır.
3. Balaca Balığın gənc dostları onun fikirlərinə hörmətlə yanaşırlar.
4. Çömçəquyruqlar Balaca Balığı başa düşməkdə çətinlik çəkirlər.
5. Balaca Balıq fikrini tez-tez dəyişir, başqalarının təsiri altına düşür.

III
MÖHKƏMLƏNDİRMƏ • ZƏNGİNLƏŞDİRMƏ
1. Əsərdən seçdiyiniz iki cümləyə epitet və ya bənzətmə artırın.
2. Cümlələri müzakirə edib dəyərləndirin.
IV
NİTQİNİZİ VƏ DÜŞÜNCƏNİZİ ZƏNGİNLƏŞDİRİN
1. Əsərdən seçdiyiniz parçanı əvvəl yığcam, sonra yaradıcı nağıletmənin tələblərinə uyğun danışın.
2. Çıxışlara münasibət bildirin.

#### Növbəti dərsə qədər

Asudə vaxtınızda əsərin davamını oxuyun. Mühüm hadisələri, onların bir-biri ilə əlaqəsini aydınlaşdırmağa çalışın.