II
DƏRS
I
OXU • ANLAMA
1. Mətni oxuyun.
2. Təəssüratınızı bölüşərkən aşağıdakı sualları nəzərə alın.

1. Hansı epizod sizə daha çox təsir etdi? Səbəbini izah edin.
2. Oxuduğunuz yeni parçada sizin üçün gözlənilməz olan nədir?
3. Əsərin belə tamamlanacağını gözləyirdinizmi?

3. İkinci sütundakı suallara cavab hazırlayın. Ehtiyac duysanız, dərinləşdirilmiş oxu məqsədilə əsərə nəzər salın.
●

Hekayənin davamı

Dərs ilinin ortalarıydı. Lövhədən asılan elan ildırım sürəti ilə məktəbə yayıldı: şagirdlər arasında müsabiqə keçiriləcəkdi. Onlar bu müsabiqəyə qoşulmaq üçün təklif olunan bədii əsərlərə rəy yazmalıydılar. Kitabların adlarını oxuyan şagirdlərin əksəriyyəti həmin andaca sevinclə səsləndilər:

– Çoxunu oxumuşam ki...

Rəy yazmağı bacaranlar çox oldu, müəllimlərdən kömək umanlarsa lap çox idi. Könül müəllim həmin şagirdlərinə mehribanlıqla:

– Bu yazı sizin öz düşüncənizin məhsulu olmalıdır, zəif, güclü... fərqi yoxdur, – deyir, onları müstəqil fikir yürütməyə ruhlandırırdı. Murad isə susurdu və onun budəfəki sükutu nədənsə müəllimi heç açmırdı. Çünki iki gün keçməsinə baxmayaraq, ondan səs-səmir çıxmamışdı. İlk gün siyahıya baxanda elədiyi hərəkət də müəllimi təəccübləndirmişdi; Murad elanlar lövhəsindən ayrılaraq öz partasına keçmiş, bir-birinin çiyni üstdən boylanıb siyahıya baxan yoldaşlarının hərəkətlərini məyus-məyus izləmişdi. “Doğrudanmı, bu qədər əsərdən birini də oxumayıb?” – fikrini ürəyindən keçirən müəllim baxışlarını təəssüflə ondan ayırmışdı.

Bir neçə gün keçdi. Şagirdlər yazdıqları rəylərdən danışır, Könül müəllimdən xoş sözlər eşitmək istəyirdilər. O isə gözlənilmədən bir kənarda dayanan Murada tərəf çevrildi:

– Bəs sən? Məgər sən yazmamısan?

Nihad heç kimə aman vermədən gülə-gülə:

– Yaza bilsəydi, çoxdan yazardı, – dedi və öz partasında yayxandı, dolu sifəti arxaya dartıldı, burnu sanki bir az da dikəldi.

Murad dillənmədi, pəncərədən məchul bir nöqtəyə baxmağa başladı...

Ertəsi gün birinci dərs bitən kimi Murad Könül müəllimə yaxınlaşdı. Onun səsi titrəyirdi:

- Könül müəllimin
  Muradla ciddi
  maraqlanmasına
  səbəb nə idi?
- Könül müəllim və
  şagirdlər elanı
  necə qarşıladılar?
- Murad müsabiqəyə
  niyə qatılmadı?
  Onun izahına haqq
  qazandırmaq
  olarmı?
- Sizcə, Murad fikrini
  nə üçün Könül
  müəllimə uşaqların
  yanında yox,
  təklikdə bildirdi?
- Muradın izahını
  necə anladınız?
  Bəs Könül müəllim
  bu barədə nə
  düşündü?