5
TƏBİƏTİN GÖZƏLLİYİ,
TƏBİƏTƏ QAYĞI
Doğma təbiətimizin gözəlliyi
ədəbiyyatımızda yüz illər boyunca
tərənnüm edilmiş, bu mövzuda
saysız-hesabsız sənət əsərləri
yaradılmışdır. Bunun başlıca səbəbi
insanla təbiətin ayrılmaz olması,
bir-biri ilə bağlılığıdır.
Təbiətin şıltaqlığı insan üçün
çətinliklər yaratdığı kimi, insanın
laqeydliyi, bəzən də amansız
münasibəti təbiətə sağalmaz
yaralar vurur. Böyük söz ustalarının
əsərlərində insanları təbiəti
sevməyə, onu qiymətləndirməyə
və qorumağa çağırış həmişə
olmuşdur.
Bu bölmədə təbiət mövzusunda
yazılmış maraqlı əsərlərlə tanış
olacaqsınız. Həmin əsərlərdə
təbiətin gözəlliyi, onun insanın
həyatında rolu barədə dəyərli
fikirləri mənimsəyəcək və
qiymətləndirəcəksiniz.