Rizə balıqlar yalvarmağa başladılar:

– Saqqa quşu, biz sizin tərifinizi çoxdan eşitmişik. Əgər lütf edib mübarək dimdiyinizi bir azacıq aralasaydınız, biz buradan xilas olub ömrümüzün sonuna qədər də sizə dua edərdik.

Saqqa quşu dedi:

– Mən sizi hələ udmayacağam. Hələ qarnım toxdur. Qarnıma baxsanız, görərsiniz. Sizi bir azdan yeyəcəyəm.

Rizə balıqlar balıqudanın mədəsinə baxıb bir neçə iylənmiş Rizə balıq gördülər. Qorxudan zağ-zağ titrəyərək dedilər:

SÖZLƏR
TANIŞ-
DIRMI?

- əsil-nəcabət
- vücud
- əllaməlik
- zəka
- həndəvər
- nəbadə
- qərib
- lütf
- acizanə

– Saqqa quşu, bizim günahımız yoxdur. Bizi yoldan çıxaran bu Balaca Qara Balıq oldu.

Balaca Qara Balıq dedi:

– Qorxaqlar! Elə bilirsiniz, bu qəddar balıqudan sizin bu acizanə yalvarışlarınıza rəhm edəcək?

Saqqa quşu dedi:

– Azadlığınızı bu boşboğaz balığı öldürməklə əldə edə bilərsiniz.

II
ÖYRƏNDİKLƏRİNİZİ YOXLAYIN
1. Fikirlərdən biri doğrudur.

1. Qurbağa Ana Balıqdan fərqli düşünür.
2. Balaca Balıq onun fikirlərinə hörmətlə yanaşır.
3. Xərçəng Balaca Balığa məsləhət vermək niyyətində idi.
4. Balaca Balıq Kərtənkələyə inanır, onu bilikli, zəkalı sayır.
5. Balaca Balıq getdiyi yerlərdə yeni, maraqlı heç nə görmür.

2. Fikirlərdən biri səhvdir.

1. Balaca Balıq səfərinin təhlükəli olduğunu bildiyi üçün məlumat toplayır.
2. Balaca Balıq lovğadır, Ana Qurbağa, Xərçəng və çömçəquyruqlarla kobud danışır.
3. Ağıllı məsləhətləri dinləyən Balaca Balıq təhlükələrdən xilas olmağın yolları üzərində düşünməyi bacarır.
4. Balaca Balıq bilir ki, Saqqa quşu kimi qəddarlara heç bir yalvarış təsir etmir.
5. Rizə balıqların acizliyi və qorxaqlığı Balaca Balığı əsəbiləşdirir.

●